OpenLLM-France/wikimedia huggingface dataset:
# Ijo del sud-est

L'ijo del sud-est és una llengua que es parla al sud de Nigèria, a la LGA de Brass, a l'estat de Bayelsa. L'ijo del sud-est és parlat pels ijaws.
L'ijo del sud-est és una llengua independent de la família lingüística de les llengües ijo, família que també està conformada per les llengües ijo orientals i les llengües ijo occidentals.

## Ús i dialectologia

L'ijo del sud-est és una llengua desenvolupada (5); gaudeix d'un ús vigorós i està estandarditzada. S'escriu en alfabet llatí i té un diccionari. La bíblia s'hi va traduir el 1956. Segons l'ethnologue el 1977 hi havia 71.500 parlants d'ijo del sud-est.
Els dialectes de l'ijo del sud-est són l'akassa (4.900 parlants), l'ijo i el nembe (66.600 parlants).

## Població i religió

El 97% dels 161.000 ijaws del sud-est són cristians; d'aquests el 70% són catòlics i el 30% són protestants. El 3% dels ijaws restants creuen en religions tradicionals africanes.

## Referències

* 1 2 ijo, southeast al joshuaproject
* 1 2 3 l'ijo del sud-est a l'ethnologue
* ↑ llengües ijo a l'ethnologue
# Ijiraq (satèl·lit)

Ijiraq és un satèl·lit irregular prògrad de Saturn. Fou descobert per l'equip de Brett J. Gladman l'any 2000, rebé la designació provisional de S/2000 S 6.

## Característiques

Ijiraq té uns 16 quilòmetres de diàmetre, i orbita Saturn a una distància d'11,1 milions de quilòmetres en 451 dies. És membre del grup inuit de satèl·lits irregulars. Observacions recent revelaren que Ijiraq és força més vermellós que Paaliaq, Siarnaq i Kiviuq. El seu gradient espectral (una mesura de la reflectància d'un cos en funció de la longitud d'ona) és dues vegades més aguda que per altres membres, típica per a objectes trans-neptunians com 90377 Sedna però desconegut en satèl·lits irregulars. A més, a diferència dels altres tres, l'espectre de Ijiraq manca la feble absorció prop de 0,7 μm, atribuïda a possible hidratació.
Es pensa que Ijiraq està en ressonància de Kozai, és a dir, reducció cíclica de la inclinació orbital mentre s'incrementa l'excentricitat orbital i a l'inrevés

## Denominació

Ijiraq rebé el seu nom definitiu el 8 d'agost de 2003 del gegant de la mitologia inuit. Ijiraq és una mena de follet que rapta els infants i els amaga, els inuksugaq (o inukshuk) de pedra serveixen per permetre a aquests infants retrobar el seu camí si convencen Ijirq de deixar-los marxar.
Kavelaars, un astrònom de la Universitat McMaster, suggerí aquest nom per poder sortir de la rutina de la nomenclatura grecoromana. Esmerça molt de temps intentant trobar noms que siguin alhora multiculturals i canadencs. El març de 2001 va trobar la idea llegint una faula inuit als seus fills. Kavelaars contactà l'autor de la faula, Michael Kusugak, que hi estigué d'acord i que també li suggerí el noms de Kiviuq i 90377 Sedna.

## Referències

* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
* ↑ IAUC 7521: S/2000 S 5, S/2000 S 6 18 de novembre de 2000 (anglès)
* ↑ MPEC 2000-Y14: S/2000 S 3, S/2000 S 4, S/2000 S 5, S/2000 S 6, S/2000 S 10 19 de desembre de 2000(anglès)
* ↑ Tommy Grav; i James Bauer; A deeper look at the colors of Saturnian irregular satellites(anglès)
* ↑ Ćuk, M.; and Burns, J. A.; On the Secular Behavior of Irregular Satellites, The Astronomical Journal, Vol. 128 (2004), pp. 2518-2541
* ↑ IAUC 8177: Satellites of Jupiter, Saturn, Uranus August 8, 2003 (naming the moon)
Efemèrides de la UAI-MPC NSES
# Informa

Informa plc és un grup britànic de publicacions, intel·ligència empresarial i exposicions amb seu a Londres, Anglaterra. Cotitza a la Borsa de Londres i forma part de l'índex FTSE 100. Té oficines a 43 països i uns 11.000 empleats. Informa té nombroses marques com CRC Press, Fan Expo HQ, Game Developers Conference, Routledge i Taylor & Francis.
Informa va adquirir UBM el juny de 2018 com a part de la seva estratègia d'expansió a Amèrica del Nord i Àsia.

## Referències

* ↑ «Informa acquires US events and publishing rival for £1.2bn». FT, 15-09-2016.
* ↑ «Informa sales climb after £4bn UBM takeover». FT, 07-03-2019.
# Irina Abíssova

Irina Alekséievna Abíssova –en rus, Ирина Алексеевна Абысова– (Moscou, 7 de novembre de 1980) és una esportista russa que va competir en triatló, guanyadora de quatre medalles al Campionat Europeu de Triatló entre els anys 2009 i 2013.

## Palmarès internacional

Campionat Europeu :
| Any | Lloc | Medalla | Prova |
| 2009 | Holten ( Països Baixos) | 3 | Relleu mixt |
| 2010 | Athlone ( Irlanda) | 1 | Relleu mixt |
| 2012 | Eilat ( Israel) | 1 | Relleu mixt |
| 2013 | Alanya ( Turquia) | 2 | Relleu mixt |

## Referències

* ↑ «Irina Abysova» Arxivat 2012-12-15 a Wayback Machine. en Sports-reference.com (SR/Olympic Sports) (anglès)
* ↑ «Irina Abysova» a la pàg. web de la ITU (anglès)

## Enllaços externs

* Abysova’s ITU Profile Page
* Profile at the Russian Triathlon Confederation Arxivat 2011-10-09 a Wayback Machine. (rus)
# Ingenbohl

Ingenbohl és un municipi del cantó de Schwyz, situat al districte de Schwyz.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Irish People's Liberation Organisation

L'Irish People's Liberation Organisation (IPLO, en català Organització per a l'alliberament del poble irlandès), és un grup paramilitar republicà nord-irlandès actiu de 1986 a 1992. L'organització està inclosa a la llista d'organitzacions considerades com a terroristes per part del Regne Unit El Republican Socialist Collective és la seva branca política. Durant la seva curta existència, l'IPLO fou responsable de 24 morts i perdé 9 dels seus membres.
Procedent d'una escissió de l'Irish National Liberation Army, el seu objectiu durant el conflicte nord-irlandès seran els membres d'aquesta última com els lleialistes. Sospitosa de dedicar-se al narcotràfic, l'organització és desmantellada per l'IRA Provisional en 1992.

## Referències

* ↑ http://security.homeoffice.gov.uk/legislation/current-legislation/terrorism-act-2000/proscribed-groups Arxivat 2009-06-15 a Wayback Machine.
* ↑ Barberis, Peter; John McHugh, Mike Tyldesley. Encyclopedia of British and Irish political organizations (en anglès), p. 856.
* ↑ CAIN. «Organisation Responsible for the death». Arxivat de l'original el 2017-07-09. [Consulta: 29 agost 2010].
* ↑ CAIN. «Status of the person killed». Arxivat de l'original el 2011-05-14. [Consulta: 29 agost 2010].
* ↑ Barberis, Peter; John McHugh, Mike Tyldesley. Encyclopedia of British and Irish political organizations (en anglès), p. 773.
# Irish Rail

Irish Rail és l'operador nacional del sistema ferroviari d'Irlanda. Fundada el 2 de febrer 1987, és una filial de Coras Iompair Éireann (CIE). Gestiona tots els serveis interurbans, de rodalia i de tren de mercaderies interns a la República d'Irlanda, i, en conjunt amb Northern Ireland Railways, el servei de l'empresa entre Dublín i Belfast. El 2009, Iarnrod Éireann va realitzar 38,8 milions de passatgers, enfront dels 43.300.000 el 2008.
Fins a 2013 Irlanda va ser l'únic estat de la Unió Europea que no havien aplicat la Directiva 91/440 de la UE i la legislació corresponent, després d'haver establert una excepció a la seva obligació de dividir les operacions ferroviàries i les empreses d'infraestructura, i permetre el lliure accés de les empreses privades a la xarxa ferroviària. Una consulta sobre la reestructuració de la IE va tenir lloc el 2012. L'excepció va acabar el 14 de març de 2013.
# Irish Wish

Irish Wish és una pel·lícula de comèdia romàntica fantàstica nord-americana del 2024 dirigida per Janeen Damian i escrita per Kirsten Hansen. És protagonitzada per Lindsay Lohan i marca el seu segon projecte consecutiu amb Netflix. Ed Speleers, Alexander Vlahos, Ayesha Curry, Elizabeth Tan i Jane Seymour protagonitzen papers secundaris.
La trama segueix un editor de llibres, interpretat per Lohan, l'home dels seus somnis està a dies de casar-se amb el seu millor amic a Irlanda quan un desig espontani fet en una pedra antiga altera màgicament el seu destí i la converteix en la núvia. La pel·lícula es va anunciar oficialment el setembre de 2022 i va començar la producció a Irlanda aquell mateix mes. Es va estrenar el 15 de març de 2024 a Netflix. Ha estat subtitulada al català.

## Sinopsi

Quan l'amor de la seva vida es compromet amb la seva millor amiga, Maddie deixa els seus sentiments de banda per ser dama d'honor a casament a Irlanda. Dies abans que la parella es casi, Maddie demana un desig espontani d'amor veritable, només per despertar-se com la núvia futura. Amb el seu somni aparentment fet realitat, Maddie aviat s'adona que la seva veritable ànima bessona és algú completament diferent.

## Repartiment

* Lindsay Lohan com a Madeline "Maddie" Kelly
* Ed Speleers com a James Thomas
* Alexander Vlahos com a Paul Kennedy
* Ayesha Curry com a Heather
* Elizabeth Tan com a Emma Taylor
* Jane Seymour com a Rosemary Kelly

## Referències

* ↑ «Irish Wish». Goita què fan, ara!. [Consulta: 16 març 2024].
* ↑ «Lindsay Lohan to Star in Rom-Com ‘Irish Wish’ at Netflix» (en anglès). [Consulta: 13 novembre 2022].
# Ismael Gómez Falcón

Ismael Gómez Falcón, més conegut com a Ismael Falcón (nascut a Cadis el 24 d'abril de 1984) és un futbolista andalús, que ocupa la posició de porter i que actualment juga a l'Atlético Sanluqueño.

## Trajectòria esportiva

Format al planter del Cadis CF, el 2003 fitxa per l'Atlètic de Madrid, per incorporar-s'hi al seu filial. A la campanya 05/06 puja al primer equip. És suplent de Leo Franco, però juga cinc partits a la màxima categoria. El 2007 és cedit a l'Hèrcules CF.
L'estiu del 2008 fitxa pel Celta de Vigo, que milita a la Segona Divisió. La temporada 08/09 hi juga 13 partits amb el quadre gallec.

## Enllaços externs

* Fitxa del jugador
# Ismènies

Ismènies és el nom dels següents personatges:
* Ismènies de Tebes fou un militar tebà, i cap demòcrata de Tebes al segle iv aC.
* Ismènies (beotarca), polític tebà i beotarca de Beòcia.
# Intel·ligència artificial explicable

La intel·ligència artificial explicable (XAI) es refereix a mètodes i tècniques en l'aplicació de la intel·ligència artificial (IA) que permeten als usuaris humans entendre i interpretar els resultats obtinguts. Contrasta amb el concepte de "caixa negra" dins l'aprenentatge automàtic, on fins i tot els dissenyadors d'un algorisme no poden explicar per què aquest arriba a una decisió específica. La XAI es considera una implementació del dret social a l'explicació.
El disseny d'algorismes en IA sovint contraposa la precisió d'un model amb la seva interpretabilitat. Per exemple, els models d'aprenentatge profund obtenen resultats punters degut a la seva complexitat, però aquesta mateixa fa impossible seguir el raonament de la màquina, pas a pas. En canvi, els arbres de decisió es poden entendre fàcilment, però obtenen pitjors resultats. En aquest sentit, els algorismes d'aprenentatge automàtic es poden classificar en models de caixa blanca, si són interpretables per experts, i models de caixa negra, si no ho són. En certes aplicacions (com ara filtres de càmera), entendre el raonament de la màquina no és essencial i podem prioritzar la precisió del model, però en altres (com ara el diagnòstic mèdic o l'avaluació de risc en una assegurança), hi ha riscs ètics i legals si no entenem el procés de decisió, així que hem de considerar l'interpretabilitat. Tot i així, cal remarcar que l'interpretabilitat pot ser beneficiosa fins i tot sense riscos, ja que permet justificar les decisions preses en el disseny, i validar el correcte funcionament de l'algorisme.
La XAI no es limita a l'elecció d'uns models sobre uns altres. Els models de caixa negra es poden estudiar bé considerant l'estructura interna de l'algorisme (per exemple, Grad-CAM per a xarxes neuronals convolucionals), o bé considerant-lo com una autèntica caixa negra (per exemple, l'aproximació local LIME).

## Referències

* ↑ «Computer says no: why making AIs fair, accountable and transparent is crucial» (en anglès). , 05-11-2017.
* ↑ Edwards, Lilian; Veale, Michael Duke Law and Technology Review, 16, 2017, pàg. 18.
* ↑ Adadi, Amina; Berrada, Mohammed «Peeking Inside the Black-Box: A Survey on Explainable Artificial Intelligence (XAI)». IEEE Access, 6, 2018, pàg. 52138–52160. DOI: 10.1109/access.2018.2870052. ISSN: 2169-3536.
* ↑ Loyola-González, O. IEEE Access, 7, 2019, pàg. 154096–154113. DOI: 10.1109/ACCESS.2019.2949286. ISSN: 2169-3536 [Consulta: free].
* ↑ Adadi, A.; Berrada, M. «Peeking Inside the Black-Box: A Survey on Explainable Artificial Intelligence (XAI)». IEEE Access, 6, 2018, pàg. 52138–52160. DOI: 10.1109/ACCESS.2018.2870052. ISSN: 2169-3536.
* ↑ Error: hi ha títol o url, però calen tots dos paràmetres.Selvaraju, Ramprasaath R.; Cogswell, Michael; Das, Abhishek; Vedantam, Ramakrishna; Parikh, Devi. «». IEEE, 01-10-2017. DOI: 10.1109/iccv.2017.74.
* ↑ Error: hi ha títol o url, però calen tots dos paràmetres.Ribeiro, Marco Tulio; Singh, Sameer; Guestrin, Carlos. «». New York, NY, USA: ACM, 13-08-2016. DOI: 10.1145/2939672.2939778.
# Invasion (videojoc de 1972)

Invasion és un videojoc d'ordinador/joc de taula híbrid per entre dos i quatre jugadors publicat el 1972 als Estats Units a través de Magnavox per a la videoconsola Magnavox Odyssey. Es considera el primer videojoc d'estratègia disponible al mercat.
El joc és el primer intent de realitzar un videojoc d'estratègia amb un ordinador. Va ser creat per Ralph Baer i el seu equip amb les poques capacitats tècniques disponibles de la Magnavox Odyssey. L'aparell no disposava de memòria i només podia implementar videojocs a l'estil de Pong. Per tant, part de la partida havia de ser jugada sobre el joc de taula. El joc utilitza a diferència d'altres jocs del Odyssey depenent de la situació del joc, diverses targetes de connectivitat (Núm. 4, 5 i 6), fent el joc més complex per a aquest sistema. El disseny visual a la pantalla es va fer amb una pel·lícula adhesiva de colors al televisor (Overlay).

## Referències

* ↑ Forster, Winnie. Gameplan-Verlag. Spielkonsolen und Heimcomputer 1972-2009 (en alemany), 2009. ISBN 3000246584.

## Bibliografia

* Wirsig, Christian. Schwarzkopf & Schwarzkopf Verlag. Das große Lexikon der Computerspiele (en alemany), 2003. ISBN 3896025252.

## Enllaços externs

* Invasion (videojoc de 1972) a MobyGames (anglès)
* Invasion Arxivat 2019-04-26 a Wayback Machine. a magnavox-odyssey.com
# JK Tallinna Kalev

El JK Tallinna Kalev és un club de futbol estonià de la ciutat de Tallinn.

## Història

El Jalgpalliselts Meteor (Futbol Unió Meteor) va ser format el 1909 pels estudiants Julius Reinans i Bernhard Adams. Aquest equip jugà el primer partit oficial a Estònia enfront del Merkuur Tallinn el 6 de juny de 1909, amb victòria del Meteor per 4–2. Dos anys més tard ingressà a l'Associació d'Esports Estoniana Kalev, el 1911, i adoptà el nom JK Tallinna Kalev. El club fou refundat el 2002. L'any 1960 es convertí en el primer, i únic, equip estonià en jugar a la Lliga soviètica de futbol. Hi romangué dues temporades, acabant en les posicions 19è el 1960 i 22è el 1961.

## Palmarès

* Lliga estoniana de futbol: (2)
** 1923, 1930

## Futbolistes destacats

* Liivo Leetma
* Kaimar Saag

## Referències

* ↑ Estonia toasting 100 years of football. UEFA.com (2009-07-29). Retrieved on 2012-11-29 (estonià)
* ↑ Lääne, Tiit. "History of JK Kalev Arxivat 2012-11-11 a Wayback Machine.". Tallinna Kalevi kirgas vutiajalugu (2006-07-27). Retrieved on 2012-11-29 (estonià)
* ↑ Lääne, Tiit. "History of JK Kalev Arxivat 2012-11-11 a Wayback Machine.". Kalev NSV Liidu kõrgliigas (2006-07-27). Retrieved on 2012-11-29 (estonià)

## Enllaços externs

* Web oficial
# JK Sillamäe Kalev

El JK Sillamäe Kalev és un club de futbol estonià de la ciutat de Sillamäe.

## Història

El club va ser fundat el 1957. El 1992 fou un dels membres fundadors de la Meistriliiga. La temporada 1993-94 perdé per primer cop la categoria. Les seves millors temporades foren dues segones posicions a la Meistriliiga els anys 2009 i 2014. La temporada 2015-16 arribà a la final de copa, perdent amb Flora.

## Referències

* ↑ «JK Sillamäe Kalev». Estonian Football Association. [Consulta: 15 maig 2017].
* ↑ Estònia 1992, rsssf
* ↑ Estònia 1994, rsssf
* ↑ Estònia 2009, rsssf
* ↑ Estònia 2014, rsssf
* ↑ «Flora võitis karikafinaalis Sillamäed lisaajal 3:0» (en estonian). FC Flora, 21-05-2016.
* ↑ «Estonia - List of Cup Winners». rsssf.com. [Consulta: 9 abril 2017].

## Enllaços externs

* Web oficial
# Jaume Alzina Sancho

Jaume Victor Alzina Sancho (Capdepera, 1890 - Cartagena, 1942) va ser un marí de guerra i polític mallorquí.
Va ser cartògraf de l'armada. Escrivent i delineant d'hidrografia el 1918 i auxiliar major d'hidrografia. Estigué destinat a Vigo, Granada, Madrid i Cadis (Instituto y Observatorio de Marina en San Fernando). El 1934 s'acollí a la Llei Azaña i passà a la situació de retirat. Durant la Segona República (1931-36), fou president de l'Agrupació Socialista de Capdepera. Iniciada la Guerra Civil, fugí amb una barca a Menorca des de sa Pedruscada (Capdepera), arribant l'11 de novembre del 1936 a Ciutadella amb cinc gabellins més: Bartomeu Gili Sirer "Buuc", Pere Pellicer Pascual "Barraqueta", Antoni Massanet Massanet "Carbó", Miquel Julià Melis "Pruna" i Sebastià Gayà Gelabert. Col·laborà amb la publicació socialista menorquina "Justicia Social" amb el pseudònim "Jas", i fou elegit (agost de 1937) president de la Federació Socialista Balear -FSB-. També fou president (agost de 1937-juny de 1938) i secretari (a partir del juny de 1938) del Secretariat Antifeixista de Mallorca a Menorca. Va ser president de l'Ateneu de Maó. Amb la caiguda de Menorca, s'exilià a França on va ser internat en un camp de refugiats. Al començament del decenni dels quaranta tornà a Mallorca on fou detingut i empresonat. Morí a la presó militar de Cartagena.

## Enllaços externs

* Alzina Sancho, Jaime. Fundación Pablo Iglesias
* Un refugiat gabellí a Menorca: Jaume Alzina Sancho (1936). "Cap Vermell" 19.02.2017

## Bibliografia

GINARD FERON, David. L'esquerra mallorquina i el franquisme. Palma,1994.

## Referències

* ↑ «Alzina Sancho, Jaume». A: Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 292. ISBN 84-8661702-2.
# Iàrkoie

«Iàrkoie» té aquests significats:
* Iàrke (Djankoi), localitat de República Autònoma de Crimea a Ucraïna
* Iàrke (Saki), localitat de República Autònoma de Crimea a Ucraïna
* Iàrkoie (Leningrad), localitat de l'óblast de Leningrad, a Rússia
# Jambi

«Jambi o Djambi» té aquests significats:
* Jambi (ciutat), ciutat portuària d'Indonèsia, capital de la província de Jambi, a l'illa de Sumatra
* Província de Jambi, província d'Indonèsia a la costa est de Sumatra central
* Residència de Jambi, divisió administrativa de Sumatra a les Índies Orientals Holandeses
* Sultanat de Jambi, estat a la costa oriental de Sumatra, ocupant la moderna província de Jambi
# Iúlia Paievska

Iúlia Heorhivna Paievska (en ucraïnès: Юлія Георгіївна Паєвська; transliteració internacional: Yuliia Paievska o Yulia Paevska; Kíiv, 19 de desembre de 1968), també coneguda pel seu malnom Taira (en ucraïnès: Тайра), és una activista, dissenyadora i atleta ucraïnesa. Creadora del cos d'ambulàncies voluntàries "els Àngels de Taira" durant el seu servei mèdic al Donbass a partir del 2014, la paramèdica es va fer famosa internacionalment durant la invasió russa d'Ucraïna del 2022, després de ser capturada i empresonada per les tropes invasores el 16 de març de 2022 i sobretot arran del seu alliberament el 17 de juny de 2022.
El diari estatunidenc el New York Times afirmà aleshores que Taira havia esdevingut un símbol de valentia i sacrifici més enllà d'Ucraïna.

## Referències

* ↑ «Al caire de la guerra a l'est d'Europa». El Temps, 03-05-2021.
* ↑ Hopkins, Valerie «Ukrainian Medic’s Months in Russian Cell: Cold, Dirty and Used as a Prop» (en anglès-us). The New York Times, 11-07-2022 [Consulta: 14 juliol 2022].
# Jesper Worre

Jesper Worre (Frederiksberg, 15 de juny de 1959) va ser un ciclista danès, que fou professional entre 1982 i 1992. El seu èxit esportiu més important fou la victòria en una etapa de la Volta a Espanya de 1990.
També va destacar en el ciclisme en pista, on va aconseguir tres medalles als campionats del món, totes en la modalitat de Persecució individual.
És expresident de la Federació Danesa de Ciclisme (DCU).

## Palmarès

* 1983
** 1r al Giro del Veneto
* 1984
** Vencedor d'una etapa de la Tirrena-Adriàtica
* 1985
** Vencedor d'una etapa de la Volta a Dinamarca
* 1986
** 1r a la Volta a Dinamarca
* 1988
** 1r a la Volta a Suècia i vencedor de 2 etapes
** 1r al Tour of the Americas
* 1990
** Vencedor d'una etapa de la Volta a Espanya
* 1991
** Vencedor d'una etapa de la Volta a l'Argentina

### Resultats al Giro d'Itàlia

* 1983. 88è de la classificació general
* 1986. 15è de la classificació general
* 1988. 68è de la classificació general
* 1989. 71è de la classificació general

### Resultats al Tour de França

* 1989. 88è de la classificació general

### Resultats a la Volta a Espanya

* 1990. 51è de la classificació general. Vencedor d'una etapa

## Enllaços externs

* Fitxa de Jesper Worre a sitiodeciclismo.net
# Sarcocheilichthys czerskii

Sarcocheilichthys czerskii és una espècie de peix cipriniforme de la família dels ciprínids.

## Morfologia

Els mascles poden assolir els 10 cm de longitud total.

## Distribució geogràfica

Es troba al sud-oest de Corea.

## Referències

* 1 2 FishBase (anglès)
* ↑ Nóvikov, N. P.; Sokolovski, T. G.; Sokolóvskaia, T. G.; Iàkovlev, I. M. 2002 The fishes of Primorye. Vladivostok, Far Eastern State Tech. Fish. Univ., 552 p.

## Bibliografia

* Bogutskaya, N.G. i A.M. Naseka 1996 Cyclostomata and fishes of Khanka Lake drainage area (Amur river basin). An annotated check-list with comments on taxonomy and zoogeography of the region. Zool. Inst. Russ. Acad. Sci. :89 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Parascandolaïta

La parascandolaïta és un mineral de la classe dels halurs que pertany al grup de la neighborita. Rep el nom en honor d'Antonio Parascandola (27 de juliol de 1902, Procida, Campània, Itàlia - 30 de març de 1977, Portici, Campània, Itàlia), professor de mineralogia, geologia i posteriorment vulcanologia i geografia física a l'acadèmia aeronàutica de Pozzuoli, a l'Istituto di Mineralogia della Facoltà di Scienze de Nàpols i a l'Istituto di Mineralogia e geologia della Facoltà di agraria de Portici (Nàpols). El mineral es va trobar en escòries formades durant l'erupció de 1944 que Parascandola havia estudiat.

## Característiques

La parascandolaïta és un fluorur de fórmula química KMgF₃. Va ser aprovada com a espècie vàlida per l'Associació Mineralògica Internacional l'any 2013, sent publicada per primera vegada el 2014. Cristal·litza en el sistema isomètric. El mineral, isotípic de les perovskites cúbiques, és l'anàleg natural del fluorur sintètic KMgF₃ i està relacionat amb la neighborita, NaMgF₃.
L'exemplar que va servir per a determinar l'espècie, el que es coneix com a material tipus, es troba conservat a la col·lecció de referència del departament de química de la Universitat de Milà, Itàlia, amb el número d'espècimen: 2013–2014.

## Formació i jaciments

Va ser descoberta al Vesuvi, a la província de Nàpols (Campània, Itàlia). També ha estat descrita en altres punts propers com el mont Ottaviano, així com a Tanzània, Rússia i el Brasil.

## Referències

* ↑ «Parascandolaite» (en anglès). Mindat. [Consulta: 15 gener 2022].